Μάτι Αττικής

Το Μάτι είναι παραθεριστικός οικισμός στο Δήμο Μαραθώνος της Ανατολικής Αττικής, στο νοτιότερο σημείο των συνόρων του με το Δήμο Ραφήνας-Πικερμίου. Εξυπηρετείται συγκοινωνιακά από τη Λεωφόρο Μαραθώνος, μέσω λεωφορειακών γραμμών ΚΤΕΛ και από τη λεωφορειακή γραμμή 310 του ΟΑΣΑ. Την ονομασία του έλαβε, πιθανώς, λόγω της επιβλητικής θέας προς τη θάλασσα ή μεταφορικά ως το Μάτι του Βορρά.

Στις πυρκαγιές του 2018, στις 23 Ιουλίου, το Μάτι καταστράφηκε σχεδόν ολοκληρωτικά, με τελικό απολογισμό 104 νεκρούς.Μάτι: Τους 100 έφτασαν οι νεκροί. Υπέκυψε ένας 73χρονος εγκαυματίας. Έθνος.gr, 15 Δεκεμβρίου 2018. Ο υπολογισμός των ζημιών της πυρκαγιάς εκτιμήθηκε με βάση τα Στοιχεία του Πυροσβεστικού σώματος και της Πολιτικής Προστασίας για το χρονικό διάστημα 2017 - 2018. Τελικώς, υπολογίστηκε επίσημα στα 850 εκατομμύρια ευρώ. Οι τραυματίες και εγκαυματίες έφτασαν τους 147.

 Θέση 
Συνορεύει στα βόρεια με τον παραθεριστικό στρατιωτικό οικισμό Άγιο Ανδρέα, νότια με το Κόκκινο Λιμανάκι, δυτικά με το Νέο Βουτζά  και ανατολικά βρέχεται από τον κόλπο των Πεταλίων, στο Nότιο Ευβοϊκό. Με το σχέδιο του αυτοδιοικητικού Προγράμματος μεταρρύθμισης «Καλλικράτης», από το 2011 το Μάτι αποτελεί οικισμό του Δήμου Μαραθώνος.

 Ιστορική αναδρομή 
Κατοικήθηκε για πρώτη φορά τη δεκαετία του 1960, ως αραιοκατοικημένος παραθεριστικός οικισμός στην αρχή με εξοχικές κατοικίες, ιδιαίτερα παραθεριστών από την Αθήνα. Το 1965 ιδρύθηκε ο Ναυτικός Όμιλος Μάτι Αττικής (ΝΑΟΜΑ) με σκοπό την προώθηση της ιστιοπλοΐας και άλλων αθλημάτων, όπως θαλάσσιο σκι και βόλεϊ. Την ίδια εποχή με βασιλικό διάταγμα (1962) αποφασίστηκε η ένταξη της περιοχής σε θρησκευτική ενορία και η ανέγερση εκκλησίας του ιερού ναού Κοιμήσεως Θεοτόκου. Ο ναός ολοκληρώθηκε το 1978 επί μητροπολίτη Αττικής Δωρόθεου. Η εκκλησία είναι έδρα ενορίας, που ανήκει στην Ιερά Μητρόπολη Κηφισίας, Αμαρουσίου, Ωρωπού και Μαραθώνος, Ε' Αρχιερατική Περιφέρεια Νέας Μάκρης. Από την δεκαετία του 2000 ο οικισμός σημείωσε μεγάλη ανάπτυξη, έγινε πολύ περισσότερο πυκνοκατοικημένος, αλλά δεν έχασε ποτέ τον παραθεριστικό του χαρακτήρα. 

 Το Μάτι σήμερα 
Τον Σεπτέμβριο του 2006 ξεκίνησε σταδιακά η ένταξη της περιοχής στο σχέδιο πόλεως και εκλήθησαν οι ιδιοκτήτες να προσκομίσουν τους τίτλους ιδιοκτησίας τους. Στην περιοχή εδρεύουν πολυτελή ξενοδοχεία με πολλούς τουρίστες όλο τον χρόνο, καθώς και παραθεριστικές και ναυταθλητικές υποδομές. Επίκεντρο ο ΝΑ.Ο.ΜΑ. με το λιμανάκι με πλήθος από δραστηριότητες όλο τον χρόνο, και τα πολυτελή ξενοδοχεία με τις παραλίες γύρω από αυτόν.

Η περιοχή εξακολούθησε ως σήμερα να είναι ελκυστική επειδή δεν έχει πολυκαταστήματα και εμπορική κίνηση.

 Παραπομπές 

<td width = 25% align="center">Βορειοδυτικά: Αγία Μαρίνα
Βόρεια: Άγιος Ανδρέας
Βορειοανατολικά: Νότιος Ευβοϊκός κόλπος
<tr>
Δυτικά: Νέος Βουτζάς
Μάτι
Ανατολικά: Νότιος Ευβοϊκός κόλπος
 <tr><td width = 35% align="center">Νοτιοδυτικά: Νέος Βουτζάς
<td width = 40% align="center">Νότια: Κόκκινο Λιμανάκι
<td width = 25% align="center">Νοτιοανατολικά: Νότιος Ευβοϊκός κόλπος

Κατηγορία:Κωμοπόλεις της Αττικής
Κατηγορία:Οικισμοί και περιοχές της Αττικής
Κατηγορία:Αττική-επέκταση